
_START_ARTICLE_
Spiritisme
_START_PARAGRAPH_
Spiritisme (af latin spiritus = "ånd") er læren om ånder eller det åndelige, troen på at det er muligt af at opnå kontakt med afdøde._NEWLINE_I Danmark nød spiritismen en vis tilslutning op mod 1800-tallets slutning._NEWLINE_Paul Gibiers bog Le Spiritisme udkom i 1886 og blev udgivet på dansk året efter som Spiritismen, en historisk, kritisk og eksperimental Undersøgelse. Også Alfred Russel Wallaces bog fra 1874, A Defence of Modern Spiritualism, udkom i disse år på dansk som Spiritualismen for Videnskabens Domstol (1887).
_START_SECTION_
Kendte spiritister
_START_PARAGRAPH_
Kendte danske spiritistiske medier er bl.a. Thit Jensen, Severin Lauritzen, Einer Nielsen, Eva Useinovski og Anna Melloni Rasmussen. Anna Melloni Rasmussen blev afsløret i at skrive på en "åndetavle" med fødderne – det blev filmet under bordet.